钦定古今图书集成/理学汇编/经籍典/第187卷 > 杨时春秋义 > 《郑伯克段于鄢》
## 钦定古今图书集成/理学汇编/经籍典/第187卷 > 杨时春秋义 > 《郑伯克段于鄢》

不胜其母，以害其弟。弟叔失道，而公弗制，比其得众
也。虽欲制之，反畏人之多言，则克段，非国人之志也，
故不称国讨，而书郑伯以讥之。夫为人君不能明义
以善俗，使不义者得众，则郑伯之过大矣。孔子曰：“我
战则克。”克者，胜敌之辞也。书“克”，以见段之盛彊也。段
不弟，故不言弟，所以参讥之。